**LAZDIJŲ RAJONO SAVIVALDYBĖS TARYBOS SPRENDIMO**

# „DĖL LAZDIJŲ RAJONO SAVIVALDYBĖS TARYBOS 2013 M. LAPKRIČIO 26 D. SPRENDIMO [NR. 5TS-911](http://dvs.lazdijai.lt:8008/document/29799) „DĖL ATSTOVAVIMO LAZDIJŲ RAJONO SAVIVALDYBĖS VIEŠOSIOSE ĮSTAIGOSE TAISYKLIŲ PATVIRTINIMO“  PAKEITIMO“ PROJEKTO

1. **AIŠKINAMASIS RAŠTAS**

2021 m. lapkričio 9 d.

 Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2013 m. lapkričio 26 d. sprendimo [NR. 5TS-911](http://dvs.lazdijai.lt:8008/document/29799) „Dėl atstovavimo Lazdijų rajono savivaldybės viešosiose įstaigose taisyklių patvirtinimo“  pakeitimo“projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“.

Šis sprendimo projektas parengtas, kadangi Lietuvos Respublikos Vyriausybė 2021 m. spalio 6 d. priėmė nutarimą Nr. 894 **„**Dėl Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ pakeitimo“.

 Dėl tos priežasties reikia pakeisti ir Atstovavimo   Lazdijų   rajono  savivaldybei   viešosiose   įstaigose taisykles.

Šio sprendimo projekto tikslas – pakeisti Atstovavimo Lazdijų rajono savivaldybės viešosiose įstaigose taisykles (toliau – taisyklės). Keičiamas taisyklių 10 punktas ir suderinus su LR Vyriausybės nutarimo 2021-10-06 redakcija išdėstomas taip: „10. Atstovaudama Savivaldybei, Taryba privalo analizuoti viešosios įstaigos veiklą, veikti savivaldybės ir viešosios įstaigos naudai, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos viešųjų įstaigų įstatymu, kitais teisės aktais, reglamentuojančiais viešosios įstaigos veiklą.“.

Taisyklių 11 punkte nurodyta, kad „Dalininko teises ir pareigas įgyvendindama Taryba siekia (o savininko teises ir pareigas įgyvendindama Taryba – užtikrina), kad Sprendimo projekte papildomos taisyklės LR Vyriausybės nutarimo redakcija ir papildoma 11.3 papunkčiu, kuris nurodo, kad dalininko teises ir pareigas įgyvendindama Taryba siekia (o savininko teises ir pareigas įgyvendindama Taryba – užtikrina), kad:

„11.3. viešoji įstaiga:

11.3.1. kartą per kalendorinius metus analizuotų viešajai įstaigai nuosavybės teise

priklausančio nekilnojamojo turto – statinių, patalpų ar jų dalių (toliau – viešosios įstaigos nekilnojamasis turtas) ir valstybės perduoto valdyti ir naudoti patikėjimo teise nekilnojamojo turto (toliau – valstybės nekilnojamasis turtas) poreikį viešosios įstaigos veiklai užtikrinti, nustatytų viešosios įstaigos veiklai nenaudojamą (nereikalingą) viešosios įstaigos nekilnojamąjį turtą ar valstybės nekilnojamąjį turtą, taip pat su viešosios įstaigos įstatuose ar kituose veiklos dokumentuose nurodytomis veiklos sritimis, tikslais ar funkcijomis nesusijusį viešosios įstaigos nekilnojamąjį turtą ir priimtų sprendimus atsisakyti tokio viešosios įstaigos nekilnojamojo turto ar valstybės nekilnojamojo turto;

11.3.2. nustatytų ir viešosios įstaigos interneto svetainėje paskelbtų viešosios įstaigos

nekilnojamojo turto perdavimo kitų asmenų nuosavybėn tvarką – nustatytų, kad viešosios įstaigos nekilnojamasis turtas parduodamas viešo aukciono būdu, sudarant sąlygas nekilnojamojo turto pirkimo–pardavimo sutartis sudaryti su didžiausią kainą aukcione pasiūliusiu viešo aukciono dalyviu;

11.3.3. nustatytų ir viešosios įstaigos interneto svetainėje paskelbtų viešosios įstaigos

nekilnojamojo turto viešojo nuomos konkurso procedūras, kurios sudarytų sąlygas viešosios įstaigos nekilnojamąjį turtą išnuomoti didžiausią nuomos kainą pasiūliusiam viešojo nuomos konkurso dalyviui;

11.3.4. užtikrintų, kad viešosios įstaigos nekilnojamasis turtas nebūtų neatlygintinai

perduodamas nuosavybėn, pagal patikėjimo ar panaudos sutartį viešosios įstaigos dalininkui ar su juo susijusiam asmeniui, kaip jis suprantamas pagal Viešųjų įstaigų įstatymo 3 straipsnio 3 dalį;

11.3.5. užtikrintų, kad priimant sprendimus dėl viešosios įstaigos nekilnojamojo turto

perdavimo kitų asmenų nuosavybėn dalyvaujantys asmenys arba tokio perleidimo procedūras vykdantys asmenys deklaruotų privačius interesus, įsipareigotų vengti bet kokio interesų konflikto, o jeigu interesų konfliktas kiltų, – nusišalintų nuo tokių sprendimų priėmimo ar procedūrų vykdymo. Jeigu viešosios įstaigos turto perdavimas, valdymas, naudojimas ir disponavimas juo nustatomas specialiuosiuose įstatymuose, viešosios įstaigos nekilnojamasis turtas perduodamas kitų asmenų nuosavybėn ir sprendimai dėl jo priimami specialiųjų įstatymų ir jų įgyvendinamųjų teisės aktų nustatyta tvarka;

11.3.6. viešosios įstaigos nekilnojamąjį turtą perduotų kitų asmenų nuosavybėn už kainą, ne

mažesnę kaip nekilnojamojo turto rinkos vertė, nustatyta Lietuvos Respublikos turto ir verslo vertinimo pagrindų įstatymo nustatyta tvarka (kainos mažinimo, užtikrinant skaidrumo principo įgyvendinimą, kriterijai nustatomi pagal įstaigos nekilnojamojo turto pardavimo tvarkas ir turi būti paskelbti viešosios įstaigos interneto svetainėje), arba išnuomotų viešosios įstaigos nekilnojamąjį turtą už mokestį, kuris atitinka rinkos sąlygas. Jei nekilnojamojo turto rinkos vertė nustatoma kaip rinkos verčių intervalas, viešosios įstaigos nekilnojamasis turtas šio papunkčio nustatyta tvarka ir sąlygomis gali būti perduotas kitų asmenų nuosavybėn už kainą, kuri yra ne mažesnė kaip žemiausias iš nustatytų nekilnojamojo turto rinkos verčių intervalo dydis. Jeigu viešosios įstaigos turto perdavimas, valdymas, naudojimas ir disponavimas juo nustatomas specialiuosiuose įstatymuose, viešosios įstaigos nekilnojamasis turtas perduodamas kitų asmenų nuosavybėn ir sprendimai dėl jo perdavimo priimami specialiųjų įstatymų ir jų įgyvendinamųjų teisės aktų nustatyta tvarka;

11.3.7. skelbtų nuasmenintus viešosios įstaigos nekilnojamojo turto pardavimo arba nuomos

sandorius viešosios įstaigos interneto svetainėje;

11.3.8. nesudarytų viešosios įstaigos nekilnojamojo turto neatlygintino naudojimo arba

neatlygintino perdavimo nuosavybės teise sutarčių, išskyrus atvejus, kai viešosios įstaigos turto perdavimą, valdymą, naudojimą ir disponavimą juo nustatantys specialieji įstatymai nustato kitaip.“

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės. Jei LR Vyriausybė pakeistų Lietuvos Respublikos Vyriausybės 2007 m. rugsėjo 26 d. nutarimą Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, Lazdijų rajono savivaldybės tarybai reiktų keisti taisykles.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

 vedėjo pavaduotoja Jolita Galvanauskienė